open-index/open-wikipedia-markdown huggingface dataset:
Ensiklopedie van die Wêreld

Die **Ensiklopedie van die Wêreld** is ‘n algemene ensiklopedie met in die inhoud klem op Afrika en veral Suid-Afrika.

Hierdie ensiklopedie is in 1971 vir die eerste maal uitgeggee en het bestaan uit 10 dele plus ‘n ekstra deel wat ‘n register en ‘n besondere verskeidenheid  landkaarte bevat. In 1992 het die laaste herdruk verskyn. Tussen 1983 en 1993 verskyn vyf jaarboeke om die ensiklopedie op datum te hou.  In daardie jare is die ensiklopedie versterk met die reeks van 4 dele getiteld **Studieprojekte** en die twee dele bekend as **Kalender van die Eeue**.

Alhoewel hierdie naslaanwerk gebaseer is op die bekende Nederlandse ensiklopedieë **Grote Winkler Prins** en die **Algemene Winkler Prins**, uitgegee deur Elsevier in Amsterdam, is dit nie ‘n vertaling van daardie ensiklopedieë nie. Dit is ‘n intensiewe verwerking en aanvulling. ‘n Ensiklopedie vir ‘n  Afrikaanstalige gemeenskap vereis  byvoorbeeld die bespreking van tipiese Suid-Afrikaanse onderwerpe soos biltong, boegoe, blatjang, Volkspele, Geloftedag, jukskei, Naas Botha en Gerrie Coetzee.  ‘n Nederlandse publiek sal ‘n beperkte belangstelling in hierdie onderwerpe toon.

Dr. C.F. Albertyn en J.J. van Rooyen was die hoofredakteurs. ‘n Groot groep plaaslike kenners was verantwoordelik  vir die meer tipiese plaaslike lemmas. Albertyn was ook die redakteur en uitgewer van die Afrikaanse Kinderensiklopedie.

## Let op
‘n Algemene ensiklopedie behandel ongeveer alle denkbare onderwerpe teenoor ‘n vakensiklopedie wat hom op een besondere onderwerp toespits. ‘n Voorbeeld van laasgenoemnde is die Standard Encyclopaedia of Southern Africa  of ‘n ensiklopedie wat slegs handel oor musiek of meubels of honde.

## Bibliografie
*Ensiklopedie van die Wêreld. Stellenbosch: Albertyn-Uitgewery, 1992.
Stapelia

**Stapelia** (aasblomme) is 'n genus wat tot die familie *Apocynaceae* hoort.  Die genus is laaggroeiende, ruggraatlose, stamvetplante.

## Spesies 
Daar is 31 spesies in die genus:

* *Stapelia acuminata* Masson
* *Stapelia arenosa* C.A.Lückh.
* *Stapelia asterias* Masson
* *Stapelia cedrimontana* Frandsen
* *Stapelia clavicorona* I.Verd.
* *Stapelia concinna* Masson
* *Stapelia divaricata* Masson
* *Stapelia engleriana* Schltr.
* *Stapelia erectiflora* N.E.Br.
* *Stapelia flavopurpurea* Marloth
* *Stapelia gettliffei* R.Pott
* *Stapelia gigantea* N.E.Br.
* *Stapelia glanduliflora* Masson
* *Stapelia grandiflora* Masson
* *Stapelia hirsuta* L.
* *Stapelia kwebensis* N.E.Br.
* *Stapelia leendertziae* N.E.Br.
* *Stapelia × meintjiesii* I.Verd.
* *Stapelia obducta* L.C.Leach
* *Stapelia olivacea* N.E.Br.
* *Stapelia paniculata* Willd.
* *Stapelia parvula* Kers
* *Stapelia pearsonii* N.E.Br.
* *Stapelia pillansii* N.E.Br.
* *Stapelia remota* R.A.Dyer
* *Stapelia rubiginosa* Nel
* *Stapelia rufa* Masson
* *Stapelia schinzii* A.Berger & Schltr.
* *Stapelia similis* N.E.Br.
* *Stapelia surrecta* N.E.Br.
* *Stapelia unicornis* C.A.Lückh.
* *Stapelia villetiae* C.A.Lückh.

## Bron 
* Plants of the World Online
Lys van lughawens in Azerbeidjan

Hierdie is 'n **lys van lughawens in Azerbeidjan**, groepeer volgens soort en gesorteer volgens lokaal.

## Verwysings 
## Eksterne skakels
Afrikaanse Kernensiklopedie

Die **Afrikaanse Kernensiklopedie** is ‘n beknopte algemene ensiklopedie.

In 928 bladsy en 800 000 woorde word ‘n 10 000 lemmata behandel.

Hierdie ensiklopedie het in 1965 onder redaksie van J.P. Scannell by Nasionale Boekhandel verskyn. Dit is  gebaseer op *Nelson’s Encyclopaedia*, maar nie ‘n vertaling daarvan nie, want wat in een taal- en kultuurgroep van belang is omdat dit eiegoed is, sal in ‘n ander groep minder aandag geniet of glad nie vermeld word nie.

Sekere dele van ‘n ensiklopedie verouder, maar die meeste inligting is egter meesal so  basies dat dit nie sal verander nie.

## Bibiografie
*Scannell, J.P. (red.): Die Afrikaanse Kernensiklopedie. Kaapstad: Nasionale Boekhandel, 1965
Frederik Meyer

**Dr. Frederik Meyer** (28 Januarie 1898 - 1972) was 'n Suid-Afrikaanse ingenieur en nyweraar. Hy is in Griekwastad gebore en ontvang opleiding aan die De-Villiers Graaf-Instituut en in Berlyn. Hy sluit aan by die Suid-Afrikaanse Yster en Staal Industriële Korporasie Beperk, Yskor kort na die stigting daarvan en word later die Voorsitter daarvan. Hy tree af in 1966 en sterf in 1972.

## Bron 
* Ensiklopedie van Suidelike Afrika. Eric Rosenthal, 1967
Stapelia gigantea

Die **reuseaasblom** (*Stapelia gigantea*) is 'n vetplant wat hoort tot die *Apocynaceae*-familie. Die spesie is inheems in Botswana, Eswatini, Malawi, Mosambiek, Zambië en Zimbabwe. In Suid-Afrika is dit inheems in KwaZulu-Natal.

Die plant se blomme word tot 40 cm (oorkruis) groot. Die plant stink en lok vlieë.

## Galery

Image:Stapelia Gigantea.jpg|Blom en plant
Image:Carrion Plant Stapelia gigantea Pot 3264px.JPG|Stamme
Image:Carrion Plant Stapelia gigantea Closeup 3264px.JPG|Stamme
Image:Stapelia gigantea flower and bud.JPG|Blom en bloeisel

## Bronne 
* SANBI Redlist
* Plants of the World Online
* PlantZafrica
Susan Branch

duimnael|Susan Branch
**Susan Branch** (12 April 1947- ) is 'n Amerikaanse skrywer, waterverfkunstenaar en 'n ontwerper. Haar werke sluit die *Heart of the Home* reeks kookboeke in, 'n reeks waarin sy ook die illustreerder was.

## Lewe 
Sy is gebore as die oudste kind van Patricia Louise (Smith) en John Patrick Stewart se agt kinders. Branch het grootgeword in die San Fernando-vallei buite Los Angeles, Kalifornië. Haar lewensverhaal word opgeteken in haar 2015-memoires, *The Fairy Tale Girl*. Sy het haar eerste kommersiële sukses in 1978 by die Red Door Gallery in Beverly Hills, Kalifornië, behaal. In 1982 het Branch van Kalifornië na die eiland Martha's Vineyard aan die kus van Massachusetts verhuis, 'n storie wat in die tweede volume van haar memoires, ''Martha's Vineyard, Isle of Dreams*, wat in 2016 gepubliseer is, vertel word. In 1986 is die eerste van elf volumes, *Heart of the Home, Notes from a Vineyard Kitchen*, uitgegee deur Hachette Book Group (voorheen "Little, Brown and Company"). In 1990 is Branch se boek, *Christmas from the Heart of the Home'' genomineer vir die James Beard-toekenning. Sy woon op Martha's Vineyard saam met haar lewensmaat Joe Hall en bestuur Susan Branch Studios.

Branch se boek, *A Fine Romance, Falling in Love with the English Countryside* (2013), is bespreek in 'n artikel in Publishers Weekly beide vir die snelheid van sy verkope (wat in 3de druk gaan) en hoe 'n gevestigde skrywer risiko's geneem het deur 'n hibriede uitgewerroete te kies. Haar jongste boek, ''Martha's Vineyard, Isle of Dreams,'' wat 'n New York Times-topverkoper is, is deur haar eie uitgewer, Spring Street Publishing, gepubliseer. Haar toetrede tot selfpublikasie word in 'n onlangse artikel in *Publishers Weekly* bespreek.

## Bibliografie 
* **Heart of the Home, Notes from a Vineyard Kitchen** (1986)
* **Vineyard Seasons** (1988)
* *Christmas from the heart of the home* (1990)
* *Baby Love* (1992)
* *Love from the heart of the home* (1994)
* *The Summer Book* (1995)
* *Christmas Joy* (1995)
* *Days from the heart of the home* (1996)
* *Sweets to the Sweet* (1998)
* *Girlfriends forever* (2000)
* *Christmas memories* (2001)
* *Autums* (2004)
* *A Fine Romance* , Falling in Love with the English Countryside (2013)
* *Sprokiesmeisie* (2015)
* Martha's Vineyard, Isle of Dreams (2016)

## Verwysings 
## Eksterne skakels 
* Amptelike webwerf
* Goodreads, Susan Tak
* Spring Street Publishing
* Susan Branch, At Home with the Queen of Cozy, Yankee Magazine, 2013
Makkabeërs

Die **Makkabeërs** (Hebreeus: מַכַּבִּים, *Makkabbīm*, of מַקַבִּים, *Maqabbīm*; Latyn: *Machabaei* of *Maccabaei*; Grieks: Μακκαβαῖοι, *Makkabaioi*) was 'n groep Joodse rebellevegters wat in die Makkabese Opstand beheer oorgeneem het van Judea, wat in dié tyd deel van die Seleukidiese Ryk was. Hulle het die Hasmonese dinastie gestig wat van 167-37&nbsp;v.C. regeer het en van 110-63&nbsp;v.C. 'n ten volle onafhanklike koninkryk was. 

Die Makkabeërs het die Joodse godsdiens hervestig, die grense van Judea deur middel van verowerings uitgebrei en die invloed van die Hellenisme verminder.

## Verwysings
## Skakels
Fariseërs

thumb|180px|Gustave Doré: *Dispuut tussen Jesus en die Fariseërs*.

Die **Fariseërs** (Hebreeus: פְּרוּשִׁים, Pərūšīm) was 'n Joodse sosiale beweging en gedagterigting in die Levant tydens die tydperk van die Tweede Tempel. Ná die vernietiging van die Tweede Tempel in 70&nbsp;n.C. het die Fariseërs se geloofsoortuigings die fundamentele, liturgiese en ritualistiese basis vir Rabynse Judaïsme gevorm.

Konflikte tussen die Fariseërs en Sadduseërs het plaasgevind in die konteks van heelwat breër en langduriger sosiale en godsdienskonflikte onder Jode, wat deur die Romeinse verowering vererger is. Een konflik was kultureel, tussen dié wat vergrieksing voorgestaan het (Sadduseërs) en dié wat dit teengestaan het (Fariseërs). Nog een was juridies-godsdienstig, tussen dié wat die belangrikheid van die tempel met sy rites en dienste beklemtoon het en dié wat klem op die Wet van Moses gelê het. 'n Spesifiek godsdienstige rede vir konflik was verskillende vertolkings van die Tora en hoe om dit op die Joodse lewe van destyds toe te pas – met die Sadduseërs wat net die geskrewe Torah erken en ander leerstellings verwerp het.

Josephus (omstreeks 37-100&nbsp;n.C.), wat volgens baie historici vermoedelik 'n Fariseër was, het geraam daar was omtrent 6&nbsp;000 Fariseërs voor die val van die Tweede Tempel. Hy het beweer die Fariseërs se invloed oor die gewone mense was so groot dat enigiets geglo is wat hulle teen die koning of hoëpriesters gesê het, oënskynlik in teenstelling met die meer elitistiese Sadduseërs, wat van die hoër stand was. Die Fariseërs het beweer hulle het Moses se gesag vir hulle vertolking van die Joodse godsdiensreg, terwyl die Sadduseërs die priesterlike mag verteenwoordig het wat sedert Salomo se bewind gegeld het.

Fariseërs is ook bekend uit baie verwysings uit die Nuwe Testament. Hoewel die skrywers vyandelikhede tussen die Fariseërs en Jesus noem, is daar ook verskeie verwysings na Fariseërs wat in Hom geglo het. Dit sluit in Nikodemus, wat gesê het dit is bekend dat Jesus 'n leermeester is wat van God af gekom het,, Josef van Arimatea, wat sy dissipel was, en 'n onbekende getal van "die gelowiges wat vroeër Fariseërs was". Onder hulle was die apostel Paulus – selfs nadat hy 'n dissipel van Jesus geword het. Hy het die Sanhedrin gewaarsku om Jesus se dissipels teen te staan kan gelykstaande wees daaraan om teen God te stry.

## Verwysings
## Skakels
Makkabese Opstand

[260px|thumb|[Jerusalem en Judea tydens die opstand.]]

Die **Makkabese Opstand** (Hebreeus: מרד החשמונאים) was 'n Joodse rebellie onder leiding van die Makkabeërs teen die Seleukidiese Ryk en teen Hellenistiese invloede op die Joodse lewe. Die hooffase van die opstand het van 167 tot 160&nbsp;v.C. geduur en het geëindig met Seleukidiese beheer in Judea. Konflik tussen die Makkabeërs, vergriekste Jode en Seleukiede het egter nog voortgeduur tot in 134&nbsp;v.C., met die Makkabeërs wat eindelik onafhanklik geword het.

Die Seleukidiese koning Antiochus IV Epifanes het in 168&nbsp;v.C. 'n enorme onderdrukkingsveldtog teen die Jode gevoer. Die rede is nie heeltemal duidelik nie, maar dit lyk of hy 'n interne konflik onder die Joodse priesters aangesien het vir 'n volskaalse rebellie. Joodse praktyke is verbied, Jerusalem is onder regstreekse Seleukidiese beheer geplaas en die Tweede Tempel in Jerusalem is omskep in 'n terrein vir 'n sinkretiese heidens-Joodse kultus. Dié onderdrukking het presies die opstand ontketen wat Antiochus&nbsp;IV gevrees het, met 'n groep Joodse vegters wat in 167&nbsp;v.C. gerebelleer en onafhanklikheid gesoek het. Die rebelle het as 'n geheel bekend geraak as die Makkabeërs en daar sou later in 1 Makkabeërs en 2 Makkabeërs van hulle dade vertel word.

Eindelik sou interne verdelings onder die Seleukiede en probleme elders in hulle ryk die Makkabeërs die kans gee op behoorlike onfhanklikheid.  In 141&nbsp;v.C. het Simon Thassi daarin geslaag om die Grieke uit hulle Acra-fort in Jerusalem te verdryf. 'n Verbond met die Romeinse Republiek het hulle gehelp om hulle onafhanklikheid te vestig. Simon sou later die onafhanklike Hasmonese koninkryk stig.

Die opstand het 'n groot invloed op Joodse nasionalisme gehad as 'n voorbeeld van 'n suksesvolle veldtog om politieke onafhanklikheid te vestig en anti-Joodse onderdukking deur die regering teen te staan.

## Verwysings
## Skakels
Brendanus die Navigator

thumb|180px|Sint Brendanus se reis, uit 'n Duitse manuskrip.

**Brendanus van Clonfert** of **Brendaan van Clonfert** (omstreeks 484-577&nbsp;n.C.), is een van die vroeë Ierse monastiese heiliges en een van die "Twaalf Apostels van Ierland". Hy is ook bekend as Brendanus die Navigator, Brendanus die Reisiger, Brendanus die Anachoreet of Brendanus die Dappere. Die Ierse vertaling van sy naam is *Naomh Bréanainn* of *Naomh Breandán*. 

Brendanus is veral bekend vir sy legendariese reis om die “Eiland van die Geseëndes" te vind wat soms ook “Sint Brendanus Se Eiland" genoem word. Die geskrewe beskrywing van sy reis kom uit die Ierse seeverhaal *Navigatio Sancti Brendani Abbatis* ("Reis van Sint Brendanus die Ab").

Sint Brendanus se feesdag is op 16 Mei in die Katolieke, Anglikaanse en Oosters-Ortodokse Kerk.

## Verwysings
## Skakels
Wagner-groep

[duimnael|Wagnergraf in die Koergan-begraafplaas, [Kazan, Rusland.]]
duimnael|Lande waar die Wagner-groep aktief is:

Die **Wagner-groep** (Russies: Группа Вагнера, *Groeppa Wagnera*), ook bekend as **PMM Wagner** (Russies: ЧВК «Вагнер», *ChWK Wagner*; letterlik 'Wagner- Privaat Militêre Maatskappy'), is 'n Russiese paramilitêre organisasie. Die groep het buite die wet in Rusland gewerk, waar privaat militêre kontrakteurs amptelik verbied word. is verskeie elemente van Wagner aan neo-Nazi's en verregse ekstremiste gekoppel. 

Die groep het prominent geword tydens die Donbas-oorlog in die Oekraïne, waar dit pro-Russiese separatistiese magte van die selfverklaarde Donetsk- en Loehansk-volksrepublieke van 2014 tot 2015 gehelp het. Die beskuldigings sluit in die verkragting en roof van burgerlikes, en die marteling van beskuldigde drosters.

Omdat dit ter ondersteuning van Russiese belange funksioneer, militêre toerusting van die Russiese Ministerie van Verdediging (MvV) ontvang en installasies van MoD vir opleiding gebruik, word die Wagner-groep gereeld beskou as 'n de facto-eenheid van die MvV of Rusland se militêre intelligensie-agentskap, die GRU.

Daar word wyd bespiegel dat die Wagner-groep deur die Russiese regering gebruik is om voorsiening te maak vir die geloofwaardige ontkenning van Rusland se betrokkenheid in sekere konflikte en om die getal ongevalle en finansiële koste van Rusland se buitelandse ingrypings vir die publiek te verberg. Dit het 'n beduidende rol gespeel in die 2022 Russiese inval in Oekraïne, waar dit, onder sy aktiwiteite, na bewering ontplooi is om Oekraïense leiers te vermoor, en het wyd gevangenes vir frontliniegevegte gewerf. In Desember 2022 het die Pentagon se John Kirby beweer dat Wagner-groep 50&nbsp;000 vegters in Oekraïne het, insluitend 10&nbsp;000 kontrakteurs en 40&nbsp;000 gevangenes. Ander stel die aantal gewerfde gevangenes op meer as 20&nbsp;000, met die algehele getal PMM's teenwoordig in Oekraïne wat op 20&nbsp;000 beraam word.

## Wagner-rebellie van 2023 
Op 23 Junie 2023 het die Wagner-groep teen die regering van Rusland in opstand gekom. Die opstand het ontstaan te midde van toenemende spanning tussen die Russiese Ministerie van Verdediging en Jewgeni Prigozjin, die leier van Wagner.

Prigozjin se magte het beheer oor Rostof aan die Don en die hoofkwartier van die Suidelike Militêre Distrik oorgeneem en in 'n pantserkolom na Moskou opgeruk. Na onderhandelinge met die Belarussiese president, Aleksandr Loekasjenko, het Prigozjin ingestem om terug te tree  en hy het laat op 24 Junie aan Rostov aan die Don begin onttrek. Die Russiese Federale Veiligheidsdiens het 'n saak vir gewapende rebellie ingevolge artikel 279 van die Strafwet geopen, maar op 27 Junie het dit gesluit en die aanklagte laat vaar waarin verklaar word dat rebelle "die aksies wat direk daarop gemik is om 'n misdaad te pleeg, gestaak het".

## Sien ook
* Afrikakorps (Rusland)

## Verwysings
Dietes

***Dietes *** is 'n blomplant genus wat hoort tot die Iridaceae-familie en is die eerste keer in 1866 beskryf. Die genus is inheems in Afrika.

## Spesies 
* *Dietes bicolor* (Steud.) Sweet ex Klatt
* *Dietes butcheriana* Gerstner
* *Dietes flavida* Oberm.
* *Dietes grandiflora* N.E.Br.
* *Dietes iridioides* (L.) Sweet ex Klatt
* *Dietes robinsoniana* (F.Muell.) Klatt

## Verwysings
Dietes butcheriana

***Dietes butcheriana*** is 'n klein struik en geofiet. Die spesie is endemies aan KwaZulu-Natal en die Oos-Kaap.

## Bronne 
* Plants of the World Online
* REDLIST Sanbi
Dietes flavida

***Dietes flavida*** is 'n klein struik en geofiet en blom vanaf Oktober tot Januarie. Die spesie is inheems aan Eswatini, KwaZulu-Natal en Mosambiek.

## Bronne 
* Plants of the World Online
* REDLIST Sanbi
Dietes robinsoniana

***Dietes robinsoniana*** is 'n plant en geofiet. Die spesie is endemies aan Lord Howe-eiland in die Stille Oseaan.

## Bronne 
* Plants of the World Online
Eerste Fabrieke-stasie

**Eerste Fabrieke-stasie** is 'n spoorwegstasie in Eerste Fabrieke, Mamelodi, Pretoria.

Die spoorwegstasie lê op die Pretoria-Pienaarspoort-lyn, wat in 2022 herstel is.

## Ongeluk 
In 2019 was daar 'n treinongeluk naby die stasie.

## Verwysings
Dietes iridioides

Die **wilde-iris** (*Dietes iridioides*) is 'n plant en geofiet. Die spesie is inheems aan Angola, Demokratiese Republiek die Kongo, Eswatini, Ethiopië, Kenia, Lesotho, Malawi, Mosambiek, Tanzanië, Uganda, Zambië en Zimbabwe. In Suid-Afrika is die plant inheems in Gauteng, KwaZulu-Natal, Limpopo, Mpumalanga, Noordwes, Oos-Kaap en die Wes-Kaap.

## Bronne 
* Plants of the World Online
* REDLIST Sanbi
Fairlady

**Fairlady** is ‘n Suid-Afrikaanse vroueblad.

Die tydskrif word sedert Maart 1965 deur Media24 in Kaapstad uitgegee. Aanvanklik was dit ‘n maandblad. Later het dit elke 14 dae verskyn. Jane Raphaely was die eerste redakteur en later het Dene Smuts ‘n periode die rol vervul. Getroude en geskeide vroue is die teikenmark van die tydskrif.

## Bibliografie
* news24.com/news24/fairlady
Sandy Hook Elementêre Skool-skietvoorval

duimnael|Die polisie kom by Laerskool Sandy Hook aan, ná die skietery op 14 Desember 2012.
Die **Sandy Hook Elementêre Skool-skietery** het op 14 Desember 2012 in Newtown, Connecticut, Verenigde State plaasgevind, toe die 20-jarige Adam Lanza 26 mense doodgeskiet het. Twintig van die slagoffers was kinders tussen ses en sewe jaar oud, en die ander ses was volwasse personeellede. Lanza het vroeër daardie dag, voordat hy skool toe gery het, sy ma by hul huis in Newtown doodgeskiet. Toe eerste hulppersoneel by die skool aankom, het Lanza deur selfmoord gesterf en homself in die kop geskiet.

Die voorval is in 2023 nog die dodelikste massaskietery in die geskiedenis van Connecticut, en die dodelikste massaskietery by 'n laerskool in die geskiedenis van die VSA. Dit is ook die tweede dodelikste skoolskietvoorval in die VSA, en die vierde dodelikste massaskietery algeheel.  Die skietvoorval het tot hernieude debat oor wapenbeheer in die Verenigde State gelei, insluitend voorstelle om die agtergrondkontrolestelsel universeel te maak, en vir nuwe federale en staatswapenwetgewing wat die verkoop en vervaardiging van sekere soorte semi-outomatiese vuurwapens en magasyne verbied wat meer as tien rondtes ammunisie kan hou. Daar het niks van hierdie voorstelle gekom nie weens die invloed van die wapenregte-voorspraakgroepe in Amerika.

’n Verslag van November 2013 wat deur die Connecticut-staatsprokureur se kantoor uitgereik is, het tot die gevolgtrekking gekom dat Lanza alleen opgetree het en sy optrede beplan het, maar het geen aanduiding gegee waarom hy dit gedoen het, of hoekom hy die skool geteiken het nie. ’n Verslag wat in November 2014 deur die Office of the Child Advocate uitgereik is, het gesê dat Lanza Aspergersindroom gehad het en as tiener depressie, angs en obsessief-kompulsiewe versteuring gehad het, maar tot die gevolgtrekking gekom het dat hulle “nie sy moorddadige dade veroorsaak of gelei het nie”. Die verslag het verder gesê, "sy ernstige en verslegtende geïnternaliseerde geestesgesondheidsprobleme [...] gekombineer met 'n atipiese beheptheid met geweld [...] (en) toegang tot dodelike wapens [...] het as 'n resep vir massa moord gedien."

## Agtergrond
Vanaf 30 November 2012 was 456 kinders by die Laerskool Sandy Hook in die kleuterskool tot graad vier ingeskryf. Die skool se sekuriteitsprotokolle was onlangs opgegradeer, wat vereis dat besoekers individueel toegelaat moet word na visuele en identifikasie hersiening deur videomonitor. Deure na die skool is elke dag om 9:30 vm. gesluit, na oggend aankomelinge.

Newtown is in Fairfield County, Connecticut, ongeveer 30 km van New Haven, 50 km van Hartford, en 100 km van New York Stad. Geweldsmisdaad was skaars in die dorp van 28 000 inwoners; daar was net een moord in die dorp in die tien jaar voor die skoolskietery.

Onder die destydse Connecticut-wetgewing was die 20-jarige Lanza oud genoeg om 'n lang geweer, soos 'n geweer of haelgeweer, te dra, maar te jonk om handwapens te besit of te dra. Die vuurwapens wat hy gebruik het, is wettiglik deur sy ma gekoop.

## Verwysings
Reënskadu

thumb|280px|Die uitwerking van 'n reënskadu.
[280px|thumb|Die [Hoogland van Tibet (middel) is dalk die beste voorbeeld van 'n reënskadu. Reënval uit die suide vorder nie oor die Himalaja nie en dit lei tot 'n droë klimaat aan die (noordelike) lykant van die bergreeks.]]

'n **Reënskadu** is 'n gebied aan die agterkant van 'n bergagtige streek waar die reënval aansienlik afneem omdat dit weggekeer word van die heersende wind wat reën bring. Dit is bekend as die lykant.

Verdampte vogtigheid van waterliggame (soos oseane of groot mere) word deur die heersende kuswinde gewaai na die droër en warmer binnelandse gebiede. Wanneer dit by hoë landvorme kom, word die vogtige lug boontoe gewaai na die piek, waar dit versprei, afkoel en die vogtigheid kondenseer. Dit begin dan reën. As die landvorme hoog en breed genoeg is, sal die meeste van die humiditeit verlore gaan in reën oor die loefkant, of windkant, voordat dit verby die piek beweeg. Wanneer die lug aan die lykant van die landvorm afbeweeg, word dit saamgepers en verhit, en dit skep föhnwinde (warm, droë bergwinde) wat vogtigheid "absorbeer" en 'n breë "skadu" van droë lug agter die bergpiek vorm. Die klimaat het gewoonlik struiklande of selfs woestyne tot gevolg.

## Verwysings
## Skakels
Moederkappie

Die naam **Moederkappie ** kan verwys na:

* *Corycium nigrescens* Sond.
* *Disperis fanniniae* Harv.
* *Hermannia coccocarpa* (Eckl. & Zeyh.) Kuntze
* *Pterygodium pentherianum* Schltr.
Firgrove

**Firgrove** is ‘n dorp aan die spoorlyn tussen Kaapstad en die Strand.

Die dorp is by ongeveer die koördinate 34° 3′ suid en 18° 47′ oos en 28 m bo seespieël. Dit is suid van die R102-pad (Ou Hoofweg) en die spoorlyn, noord van die N2-hoofweg en oos van die Baden Powell-verbypad (R310). Somerset-Wes grens aan die dorp se oostekant, Macassar aan die suidwestekant en Faure en Eersterivier aan die noordwestekant.

Firgrove beslaan 64 ha en het ‘n bevolking van effens oor die 2&nbsp;000.
National Rifle Association

duimnael|Logo van die National Rifle Association of America.
Die **National Rifle Association of America** (NRA) is 'n wapenregte-voorspraakgroep wat in die Verenigde State gebaseer is. Die NRA is in 1871 gestig om geweerskietkuns te bevorder, het die moderne NRA 'n prominente wapenregte-bevordering-organisasie geword terwyl aanhou om vuurwapenveiligheid en bevoegdheid te bevorder. Die organisasie publiseer ook verskeie tydskrifte en borg mededingende skietkunsgeleenthede.  Volgens die NRA het dit teen Desember 2018 byna 5 miljoen lede gehad, hoewel daardie syfer nie onafhanklik bevestig is nie.

Die NRA is een van die mees invloedryke voorspraakgroepe in die Amerikaanse politiek. Die NRA Institute for Legislative Action (NRA-ILA) is sy voorspraakafdeling, wat sy politieke aksiekomitee (PAC), die Political Victory Fund (PVF) bestuur. Oor sy geskiedenis het die organisasie wetgewing beïnvloed, deelgeneem aan of regsgedinge begin, en verskeie kandidate op plaaslike, staats- en federale vlak onderskryf of teengestaan. Enkele noemenswaardige steunwerwingspogings deur die NRA-ILA is die Wet op die Beskerming van Vuurwapeneienaars, wat beperkings van die Wet op Vuurwapenbeheer van 1968 verminder het, en die Dickey-wysiging, wat die Centers for Disease Control and Prevention (CDC) verhinder om federale fondse te gebruik om voorspraak te maak vir vuurwapenbeheer.

Vanaf die middel tot laat 1970's is die NRA toenemend gekritiseer deur wapenbeheer en wapenregte-voorspraakgroepe, politieke kommentators en politici. Hierdie kritiek het begin ná veranderinge in die NRA se organisatoriese beleid, na aanleiding van wat nou na verwys word as die Opstand in Cincinnati by die 1977 NRA se jaarlikse konvensie. Die veranderinge, wat die voormalige NRA uitvoerende vise-president Maxwell Rich afgesit het en nuwe organisatoriese verordeninge ingesluit het, is beskryf as om die organisasie weg te beweeg van sy vorige fokusse van "jag, bewaring en skietkuns" en na 'n fokus op die verdediging van die reg om wapens te dra. Die organisasie was die fokus van intense kritiek in die nasleep van hoëprofiel-skietery, soos die Stoneman Douglas Hoërskool-skietery en die Sandy Hook Elementêre Skool-skietvoorval, waarna hulle voorgestel het om gewapende sekuriteitswagte by skole te voeg.

## Verwysings
Pistool

[duimnael|'n VSA-regering uitgereikte [Pistool M1911A1|M1911-pistool wat in 1914 vervaardig is]]
'n **Pistool** is 'n handwapen, meer spesifiek een met die kamer deel van die sy loop, hoewel die twee terme in algemene gebruik dikwels uitruilbaar gebruik word.  Die Engelse woord *Pistol* is in vanafongeveer 1570 gebruik, toe vroeë handwapens in Europa vervaardig is, en is afgelei van die Middel-Franse *pistolet* (c. 1550), wat 'n klein vuurwapen of mes beteken. In die omgangstaal word die woord "pistool" dikwels gebruik om enige soort handwapen te beskryf, insluitend rewolwers (wat 'n enkele loop en 'n aparte silinder het wat verskeie kamers huisves) en die sakgrootte derringers (wat dikwels meerlopig is).

Die mees algemene tipe pistool wat in die hedendaagse era gebruik word, is die semi-outomatiese pistool, terwyl die ouer enkelskoot- en handherhalende pistole nou selde gesien word en hoofsaaklik gebruik word vir nostalgiese jag en historiese opvoering, en die voloutomatiese masjienpistole is nie in burgerlike gebruik nie as gevolg van oor die algemeen swak terugslagbeheerbaarheid en streng wette en regulasies wat die vervaardiging en verkoop daarvan beheer.

## Terminologie
Tegnies gesproke is die term "pistool" 'n hiponiem wat gewoonlik na 'n handwapen verwys en dateer voor die bestaan van die tipe vuurwapens waarop dit nou as 'n spesifieke term van toepassing was, dit wil sê: in omgangstaal word dit as 'n hiponiem gebruik om spesifiek te beskryf pistole met 'n enkele integrale kamer binne sy loop. Die ''American Webster's Dictionary'' definieer dit as "'n handwapen waarvan die kamer integraal met die loop is". Dit maak dit onderskei van die ander soorte handwapens, soos die rewolwer, wat veelvuldige kamers binne 'n roterende silinder het wat afsonderlik met 'n enkele loop in lyn is; en die derringer, wat dikwels 'n kort sakvuurwapen is, met veelvuldige enkelskootlope en geen wederkerende aksie nie. Die Buro vir Alkohol, Tabak, Vuurwapens en Plofstof (ATF) definieer wetlik die term "pistool" as "'n wapen wat oorspronklik ontwerp, gemaak en bedoel is om 'n projektiel (koeël) uit een of meer lope te vuur wanneer dit in een hand gehou word, en met: 'n kamer(s) as 'n integrale deel(e) van, of permanent in lyn met, die kaliber; en 'n kort handvatsel wat ontwerp is om met een hand vasgehou te word teen 'n hoek na en strek onder die lyn van die kaliber", wat derringers insluit maar rewolwers uitsluit.

In teenstelling met moderne omgangstaal, is die term tegnies sinoniem met enige handwapentipe, insluitend alle rewolwers en derringers. VK/Commonwealth gebruik, byvoorbeeld, maak gewoonlik nie onderskeid nie, veral wanneer die terme deur die weermag gebruik word. Byvoorbeeld, die amptelike benaming van die Webley Mk VI-rewolwer was "*Pistool, Rewolwer, Webley, No. 1 Mk VI*". In teenstelling met die Merriam-Webster-definisie, wat soortgelyk is aan die Webster-definisie vir "handwapen"; en "rewolwer" as "'n pistool met wentelkamers wat dit moontlik maak om verskeie skote te skiet sonder om te herlaai", gee sy oorspronklike vorm as "draaipistool".

## Verwysings
SAA

Die afkorting **SAA** kan moontlik verwys na:

* Die Engelse afkorting en die ICAO-afkorting vir *South African Airways* (Suid-Afrikaanse Lugdiens).
* Die afkorting vir die Suid-Atlantiese Anomalie (SAA).
Lys van lugrederye van Azerbeidjan

Hierdie is 'n **lys van lugrederye van Azerbeidjan**, groepeer volgens soort.

## Gereelde lugrederye 
## Huurlugrederye 
## Vraglugrederye 
## Verwysings 
## Eksterne skakels
Tritonia strictifolia

***Tritonia strictifolia*** is 'n knolagtige geofiet wat deel van die Iridaceae familie is. Die spesie is endemies aan die Oos-Kaap.

## Bronnelys 
* REDLIST Sanbi
* Plants of the World Online
Klub Here Sewentien

Die **Klub Here Sewentien** (**Klub Here XVII**) was ‘n sosiale en kultuurvereniging vir Afrikaner-mans in die middestad van Kaapstad.

Lidmaatskap was beperk tot invloedryke en vooraanstaande Afrikaners, soos ministers, sakemanne, dokters en regsgeleerdes. Getrou aan die gees van die tyd was dit ‘n sterk ondersteuner van die apartheidsbestel.

Dit het van 1955 tot 1997 bestaan. C.F. Albertyn was ‘n stigterslid en later erepresident. Aan die einde van die 20ste eeu het die ledetal van hierdie soort sosiale kringe landswyd skerp gedaal. Oorblywende lede van Klub Here XVII het met ander organsiasies opgegaan in die Kaapstad-klub.

## Trivia
Die Maria van Riebeeck-klub in Johannesburg was ‘n soortgelyke organisasie vir vroue.

## Bibliografie
*za.linkedin.com/emiledebeer
*digital.lib.sun.ac.za
Johannes Radebe

**Johannes Radebe** (gebore 27 April 1987)  is 'n Suid-Afrikaanse danser en choreograaf. 

## Vroeë lewe 
Radebe is in Zamdela gebore. Hy is gay en is uitgesproke rakende die homofobiese afknouery wat hy as kind ervaar het. Hy en sy suster het 'n dansskool in hul plaaslike omgewing bygewoon. Op die ouderdom van 11 is hy dansopleiding in die Gauteng provinsie aangebied, en hy was op hoërskool in die Johannesburgse voorstad Ennerdale.

Radebe was 'n professionele danser op Suid-Afrika se weergawe van Strictly Come Dancing in 2014 op SABC 3 en Dancing with the Stars in 2018 op M-Net. In 2018 het die BBC aangekondig dat Radebe by die rolverdeling van professionele dansers op die Britse Strictly Come Dancing sou aansluit, alhoewel hy nie 'n dansmaat in sy eerste reeks toegeken is nie. In 2021 is aangekondig Radebe sal 'n deelnemer aan *Celebrity MasterChef* wees.

In 2022 het hy die West End-getematiseerde Rusical gechoreografeer op ''RuPaul's Drag Race: UK vs the World''. 

**Hoogste en laagste puntetelling per dans**

### Optredes met Catherine Tyldesley 
Vir sy eerste mededingende verskyning in hierdie program, in die sewentiende seisoenreeks, was Johannes gepaar saam met die aktrise, Catherine Tyldesley.  Die danspaar is in week 6 uitgeskakel, wat hulle in die 11de plek geplaas het, met 'n algehele gemiddelde telling van 25,5.

* *Telling is toegeken deur gasbeoordelaar Alfonso Ribeiro

### Optredes met Caroline Quentin 
Vir reeks 18 was hy gepaar met die aktrise, Caroline Quentin.

* *Telling toegeken deur gasbeoordelaar Anton Du Beke

### Optredes met John Whaite 
Vir reeks 19 was hy gepaar met die sjef John Whaite. Hulle is die eerste manlike selfdegeslag-paring in die geskiedenis van die Britse formaat. Die danspaar het die finaal gehaal, waar hulle as naaswenners van Rose Ayling-Ellis, en haar lewensmaat Giovanni Pernice, geëindig het.

* 'n Onderstreepte nommer dui aan waar John en Johannes bo-aan die telbord was.
* *Telling toegeken deur gasbeoordelaar, Cynthia Erivo.

### Optredes met Ellie Taylor 
Vir reeks 20 was hy gepaar met die komediant, Ellie Taylor.

* Die onderstreepte nommer dui aan wanneer Ellie en Johannes bo aan die telbord was.
* Die kursiewe nommers dui aan wanneer Ellie en Johannes bo aan die telbord was.

## Toere 
## Verwysings
Bettina von Arnim

**Bettina von Arnim** (die **Gravin van Arnim**) (4 April 1785 - 20 Januarie 1859), gebore **Elisabeth Catharina Ludovica Magdalena Brentano**, was 'n Duitse skryfster.

Bettina (of **Bettine**) Brentano was 'n skryfster, uitgeefster, sangeres, kunstenares en illustreerder.  

## Werke 
* *Goethes Briefwechsel mit einem Kinde*, 1835 (Goethe se korrespondensie met 'n kind – Engelse vertaling)
* *Die Günderode*, 1840 [Miss Günderode] ('n fiktiewe korrespondensie met haar vriend, die digteres Karoline von Günderrode (1780–1806))
* *Dies Buch gehört dem König*, 1843 (Hierdie Boek Behoort tot die Koning)
* *Clemens Brentanos Frühlingskranz, aus Jugendbriefen ihm geflochten, wie er selbst schriftlich verlangte*, 1844 (briewe ontvang van en geskryf aan haar broer)
* *Ilius Pamphilius und die Ambrosia*, 1848
* *An die aufgelöste Preußische Nationalversammlung*, 1849
* met Gisela von Arnim: *Das Leben der Hochgräfin Gritta von Rattenzuhausbeiuns*, 1840
* *Erzählung vom Heckebeutel* .

## Briewe 
* Bunzel, Wolfgang, red.: *Bettine von Arnim: Letzte Liebe. Das unbekannte Briefbuch*. Berlyn 2019. Arnim se briewe aan haar vriend Julius Döring.

* Renate Moering, red., *Achim von Arnim – Bettine Brentano verh. von Arnim: Briefwechsel*. 3 vols. Reichert, Wiesbaden 2019.

* Gajek, Enid en Bernhard Gajek, reds., *Bettine von Arnim, Hermann von Pückler-Muskau, »Die Leidenschaft ist der Schlüssel zur Welt«. Briefwechsel 1832–1844* Cotta, Stuttgart 2001, 

## Verwysings 
## Eksterne skakels 
*
Faure, Suid-Afrika

**Faure** is 'n woonbuurt in Helderberg, digby Kaapstad in die Wes-Kaap.

Die dorp is nagenoeg by die koördinate 34° 2′ suid en 18° 45′ oos.  Dit is net suid van die historiese wingerdplaas Meerlust, tussen die R102-roete wat Somerset-Wes en Eersterivier verbind en die Baden Powell-verbypad (die R310), aan die spoorlyn van Strand na Kaapstad en weerskante van die Eersterivier, noord van Macassar, noordoos van Khayelitsha, noordwes van Firgrove, suidwes van Raithby, 13&nbsp;km noordwes van Strand en 16&nbsp;km suidwes van Stellenbosch.

Dit dra die naam van 'n vooraanstaande leidinggewende familie afkomstig uit die omgewing. 'n Faure was met 'n dogter van die Myburgh-familie van Meerlust getroud. Van 'n lang reeks bekende staatsamptenare, politici en predikante was die bekendstes:

* Anthonij Alexander Faure (* Stellenbosch, 5 April 1758 - † Stellenbosch, 8 Januarie 1824), landdros op Swellendam
* Abraham Faure (* Stellenbosch, 9 Augustus 1795 – † Kaapstad, 28 Maart 1875), predikant in die NG Kerk en skrywer
* Philip Eduard Faure (* Stellenbosch, 1 Februarie 1811 – † Wynberg, 7 Desember 1882), predikant in die NG Kerk, joernalis 
* David Pieter Faure (* Stellenbosch, 12 November 1842 – † Kaapstad, 17 Augustus 1916), Unitariese predikant en skrywer
* Sir Pieter Hendrik Faure (* Faure, 8 November 1848 - † Kaapstad, 21 Mei 1914), politikus en minister in die Kaapkolonie.

## Bibliografie
*https://www.faure.co.za/faurefiles/en.faure-famous.html

## Verwysings
Federasie van Beheerliggame van Suid-Afrikaanse Skole

Die **Federasie van Beheerliggame van Suid-Afrikaanse Skole** (**Federation of Governing Bodies of South African Schools** - **FEDSAS**), is een van verskeie erkende vrywillige verenigings van skoolbeheerliggame (SBL'e) in Suid-Afrika wat in die Suid-Afrikaanse Skolewet, 1996, beoog word.  Dit is in 1993 gestig, voordat SBL'e deur die 1996-wet gemagtig is, as 'n vereniging van hoofsaaklik Afrikaansmediumskole wat toe wit Suid-Afrikaners geakkommodeer het.

Na die eerste demokratiese verkiesing in Suid-Afrika het dit 'n nasionale verteenwoordigende organisasie vir skoolbeheerliggame oor alle rasse en amptelike tale geword, wat sy lede inlig, organiseer, mobiliseer en ontwikkel om die hoogste erkende internasionale onderwysstandaarde te bereik en te handhaaf. Dit dien op Nasionale en Provinsiale Konsultatiewe Forums met onderwysrolspelers en die Departement van Basiese Onderwys.

FEDSAS is 'n prominente meningsleier en rolspeler in openbare onderwys op nasionale en provinsiale vlak. Die Nasionale Kantoor is in Bloemfontein geleë met provinsiale kantore in al 9 provinsies. Die organisasie staan skoolbeheerliggame by oor die hele spektrum van skoolbeheer, insluitend personeelaanstellings, arbeidsverhoudinge, strategiese beplanning en finansiële bestuur. FEDSAS bly ingelig oor veranderinge en herstrukturering in onderwys en adviseer sy lede dienooreenkomstig. Dit funksioneer as 'n demokratiese, nie-politieke organisasie en sy lede kies jaarliks hul leiers.

Vanaf 2022 bestaan sy lidmaatskap uit die SBL'e van meer as 2 000 openbare skole, insluitend al 11 amptelike tale enkelmedium- en dubbelmediumskole. FEDSAS het Afrikaanse taalregte in verskeie gevalle verdedig, maar bepleit dat elke leerder onderrig in hul moedertaal moet ontvang.

## Leierskap
* Jaco Deacon (HUB) 2021 -
* Shaun Mellors (Voorsitter van die Nasionale Raad) 2021 -
* Paul Colditz (HUB) 2007-2021
* Erhard Wolf (Voorsitter van die Nasionale Raad) 2009 - 2021

## Verwysings
Staatsveiligheidsraad

Die **Staatsveiligheidsraad** (**SVR**) is in 1972 in Suid-Afrika gestig om die regering te adviseer oor die land se nasionale beleid en strategie rakende veiligheid, die implementering daarvan en die bepaling van veiligheidsprioriteite. Die raad rol het verander deurdat die Eerste Ministerskappe van adv. John Vorster en mnr. PW Botha (later Staatspresident), min gebruik is tydens eersgenoemdes en tydens laasgenoemde het dit vele aspekte van die Suid-Afrikaanse publiek se lewens beheer deur in praktyk die kabinet te word. Gedurende daardie jare het die SVR 'n Totale Nasionale Strategie asook 'n Totale Teenrevolusionêre Strategie implementeer en uiteindelik in die middel-tagtigerjare die Nasionale Sekuriteitsbestuurstelsel (NSBS) gevestig.

Ná mnr. FW de Klerk se aanstelling as Staatspresident sou die Kabinet uiteindelik beheer oor die bestuur van die land herwin. Na die 1994-verkiesing is 'n komitee genaamd die Nasionale Intelligensie Koördineringskomitee saamgestel om die Suid-Afrikaanse president te adviseer oor veiligheid en intelligensie sowel as die implementering daarvan. 

## Agtergrond
Op 5 September 1969 het Eerste Minister John Vorster 'n kommissie onder leiding van regter H.J. Potgieter saamgestel om die riglyne en missie vir intelligensie-insameling deur die Militêre Intelligensie (later DMI) en die Buro vir Staatsveiligheid (BSV) daar te stel. Deel van hierdie wet het die stigting van die Staatsveiligheidsraad onder beheer van die kabinet ingestel en dit as die regering se nasionale sentrum gevestig vir operasionele sekuriteit.  Hierdie plan het die mobilisering van Suid-Afrika se militêre, ekonomiese, politieke en maatskaplike hulpbronne in die vooruitsig gestel om die land se belange tuis en in die buiteland te verdedig en te bevorder en het ook 'n verhoging in die militêre begroting gevra om die speelvelde relatief tot die suidelike Afrika-state.  Teen 2 Oktober 1978 het Eerste Minister B.J. Vorster  bedank en op 9 Oktober is die Minister van Verdediging PW Botha as die nuwe Eerste Minister van Suid-Afrika aangewys.

## PW Botha jare en die SVR
Vorster is op 10 Oktober as Staatspresident aangestel, maar sou in Mei 1979 bedank toe die resultate van die Erasmus-kommissie van Ondersoek na die Inligtingskandaal in daardie jaar bekend gemaak is. Met die opkoms van PW Botha tot eerste minister, dus die SAW se magsverhoging in die kabinet en daarmee saam die Direktoraat Militêre Intelligensie (DMI), wat sou poog om veiligheidskwessies in die nuwe regering te oorheers en die beleid en implementering daarvan te besluit.

In Oktober 1978 is Kobie Coetsee, adjunkminister van verdediging en intelligensie, deur premier PW Botha aangestel om 'n kommissie van ondersoek na intelligensie-insameling in Suid-Afrika te lei en veral wie die hoofagentskap sou wees.

## Verwysings 
## Bronne 
* 
*
Khorasan Square

**Khorasan Square** is 'n plein in die suidooste van Tehran, vanaf die noordekant na 17 Shahrivarstraat en uiteindelik tot Imam Hossein Square (Teheran) Imam Hossein vierkant bereik word. In die verre verlede was Khorasan-plein een van die poorte van Teheran en een van die ou woonbuurte van die hoofstad, wat die geboorteplek van bekende mense is.
Paris Expo Porte de Versailles

Die **Paris Expo Porte de Versailles** is 'n uitstalling- en konferensiesentrum in Parys, Frankryk. Dit is in distrik 15 by die Metro Porte de Versailles-stasie tussen *Boulevard Périphérique* en *Boulevards des Maréchaux* geleë. Dit is die grootste uitstallingspark in Frankryk.

*Paris Expo Porte de Versailles* het 228 211 m² blootstellingsruimte, 8 pawiljoene, 2 ouditoriums en 32 vergaderlokale. Die uitstallingsentrum huisves elke jaar meer as 120 handelskoue, sowel as geleenthede en konvensies, en baie produkte word vrygestel. Daar word beplan om die *Tour Triangle*, 'n glaspiramide wat 180 meter hoog sal wees, naby die terrein te bou. Dit bevat 'n hotel van 120 kamers en 70 000 vierkante meter kantore.

Die Paris Expo sal tydens die Olimpiese Somerspele van 2024 die handbal-, vlugbal- en tafeltenniskompetisies huisves.

## Verwysings 
## Eksterne skakels 
* Amptelike webwerf
Farmer's Weekly

**Farmer’s Weekly** is ‘n tydskrif gemik op die boerderygemeenskap van Suider-Afrika.

Hierdie weeklikse publikasie vir die hele gesin verskyn ononderbroke sedert 15 Maart 1911, teenswoordig ook digitaal.

Die blad word uitgegee deur die firma Caxton in Johannesburg en die huidige redakteur is Janine Ryan. Aanvanklik was T.W. Mackenzie die deeltydse redakteur en tot 1946 het S. Yorke Ford die amp beklee. In 1968 is Ian I. Barr deur E.C. Havenga as redakteur opgevolg.

## Sien ook 
* Landbouweekblad, Afrikaanse landbou-tydskrif.

## Eksterne skakel 
* http://www.farmersweekly.co.za
Stetsjkin masjienpistool

duimnael|9mm Stetsjkin APS pistool
Die **Stetsjkin** of **APS** (*Avtomaticheskiy Pistolet Stechkina* - Автоматический Пистолет Стечкина) is 'n Sowjet-selektiewe masjienpistool met 'n kamer vir  9×18mm Makarov en 9×19mm Parabellum wat in gebruik geneem is in artillerie en lugvaartuig omgewings waar 'n aanvalsgeweer as te groot vir effektiewe gebruik geag is. Dit word in 'n aantal oorloë soos die Viëtnamoorlog, Russies-Oekraïnse Oorlog en Siriese Burgeroorlog gebruik. Die APS is geprys vir sy innoverende konsep en goeie beheerbaarheid vir sy grootte. Die hoë koste van die wapen, komplekse en tydrowende vervardiging, gekombineer met 'n beperkte doeltreffende reikafstand, grootte en gewig vir 'n pistool, en brose kolf, is egter genoem as redes om dit uit aktiewe diens te faseer ten gunste van aanvalsgewere soos die AKS-74U. Die pistool dra die naam van sy ontwikkelaar, Igor Stetsjkin.

## Bronne 
* *Modern Firearms, Stechkin APS pistol (USSR/Russia)*, http://world.guns.ru/handguns/hg22-e.htm Besoek op 26 Februarie 2023.
Le Golf National

Die **Le Golf National** is 'n 18-putjie-gholfbaan in Frankryk naby Parys. Ontwerp deur argitekte Hubert Chesneau en Robert Von Hagge, in samewerking met Pierre Thevenin, is dit geleë in Guyancourt, suidwes van sentraal Parys.

## Fasiliteite 
Bouwerk het 36 jaar gelede, in Julie 1987, begin en drie jaar later op 5 Oktober 1990 geopen, geopen deur Roger Bambuck, Minister vir Jeug en Sport.

Le Golf National het 'n kapasiteit van 80 000 toeskouers. Die Albatros (Albatros) is die hoofbaan van die kampioenskap, par 72 op 7 331 meter (6 703 m). Die ander bane is die Aigle (Eagle), par 71 en 6 224 meter (5 691 m), en die kortbaan Oiselet (Birdie) van nege putjies is par 32.

## Verwysings 
## Eksterne skakels 
* Amptelike webwerf
Wapenisering van alles

**Wapenisering van alles** (Engels: *Weaponization of everything*) is 'n frase wat verwys na 'n uitbreiding van die definisie van wat 'n wapen is, en dienooreenkomstig die uitbreiding van wat 'n bedreiging, aanval en verdediging beteken. Hierdie uitbreiding of toename in verspreiding maak dit moeiliker om te identifiseer wat 'n (bedreiging) aanval (of verdediging) is. Die frase wanneer dit tot 'n uiterste geneem word, beteken dat elke individu of groep mense die veiligheid van elke ander individu of groep mense sal kan beïnvloed. Tussen die realiteit en die teoretiese konseptualisering van die frase is 'n gaping wat impliseer dat die wêreld nie sy geleenthede vir veiligheid uitgeput het nie. Die frase impliseer ook begrip in watter mate iets gewapeniseer kan word. Dit lei tot die identifikasie van hoe oorlog op ander maniere gevoer kan word, insluitend minder gewelddadige middele.

Die geskiedenis van oorlog maak dit duidelik dat die onderliggende konsep nie nuut is nie; die omvang van "alles" verander egter. Die frase is vergelyk met die wet van die instrument; wanneer al wat jy weet is hoe om aan te val, sal alles as 'n wapen gebruik word, en vir die 'vyand' sal alles soos 'n wapen voel, en alles sal as 'n verdediging gebruik word.

## Verwysings
Paris La Défense Arena

Die **Paris La Défense Arena** (tot 12 Junie 2018 bekend as die *U Arena*) is 'n modulêre, veeldoelige arena geleë in Nanterre, naby die Arche de la Défense, noord van Parys. Dit is op 16 Oktober 2017 ingewy met 'n konsert deur die Rolling Stones. Dit dien sedert Desember 2017 as die hoofkwartier en tuisstadion van die Franse Top 14-rugbyspan Racing 92. Met 'n maksimum kapasiteit van 40&nbsp;000 is die U Arena een van die grootste veeldoelige arenas in Europa.

Tydens die Olimpiese Spele in Parys 2024 het dit die swem- en waterpolo-byeenkomste gehuisves.

## Eksterne skakels 
*  Amptelike webwerf
Bloulelie

Die naam **Bloulelie** kan verwys na:

* *Agapanthus campanulatus*
* *Agapanthus inapertus*
* *Agapanthus praecox*
Agapanthus pondoensis

***Agapanthus pondoensis*** is 'n meerjarige blomplant wat deel van die Amaryllidaceae familie is. Die spesie is endemies aan die Wes-Kaap en is deel van die fynbos. Die spesie was voorheen as deel van *Agapanthus praecox* beskou.

## Bronnelys 
* Plants of the World Online
* Graham Duncan, *The genus Agapanthus*, , 2021
Vélodrome de Saint-Quentin-en-Yvelines

Die **Vélodrome de Saint-Quentin-en-Yvelines** is 'n velodrome in Montigny-le-Bretonneux, Frankryk. Dit is tussen 2011 en 2014 gebou en het die Wêreldfietsrykampioenskap aangebied tydens die 2015 UCI en die Europese Kampioenskap in EUEC van 2016. Dit is die hoofkwartier van fietsry by die Olimpiese Somerspele van 2024.

Langs die Velodrome is daar ook 'n BMX-stadion.

## Verwysings 
## Eksterne skakels 
* Amptelike webwerf
Cleretum

***Cleretum*** is 'n genus van plante wat behoort tot die familie *Aizoaceae*. Die genus is endemies aan Suid-Afrika.

## Spesies 
Daar is 13 spesies wat tot die genus hoort:

* *Cleretum apetalum* (L.f.) N.E.Br.
* *Cleretum bellidiforme* (Burm.f.) G.D.Rowley
* *Cleretum booysenii* (L.Bolus) Klak
* *Cleretum bruynsii* Klak
* *Cleretum clavatum* (Haw.) Klak
* *Cleretum herrei* (Schwantes) Ihlenf. & Struck
* *Cleretum hestermalense* (Ihlenf. & Struck) Klak
* *Cleretum lyratifolium* Ihlenf. & Struck
* *Cleretum maughanii* (N.E.Br.) Klak
* *Cleretum papulosum* (L.f.) N.E.Br.
* *Cleretum patersonjonesii* Klak
* *Cleretum pinnatifidum* (L.f.) N.E.B
* *Cleretum rourkei* (L.Bolus) Klak

## Verwysings